राजीनामा योग्य केसों की सूची बनेगी, लोक अदालत अप्रेल से
कार्यालयसंवाददाता | टोंक
एडीआरसेंटर में शुक्रवार को राष्ट्रीय लोक अदालत के प्रभावी आयोजन के लिए न्यायिक अधिकारियों की बैठक हुई। जिला एवं सत्र न्यायाधीश नरेंद्र सिंह ढढ्ढा ने बताया कि इस वर्ष की द्वितीय राष्ट्रीय लोक अदालत 8 अप्रेल से शुरू होंगी।
इसलिए सभी अधिकारी न्यायालयों में लंबित प्रकरणों में राजीनामा योग्य प्रकरणों को चिन्हित कर सूची जिला विधिक सेवा प्राधिकरण के कार्यालय में भेजें। उन्होंने कहा कि सभी बैंकों, बीमा कंपनियों, बिजली जलदाय विभाग को प्री लीटीगेशन के केस न्यायालय में प्रस्तुत करने के लिए प्रभावी कदम उठाए। बैठक में पारिवारिक न्यायालय न्यायाधीश फूलसिंह तोमर, एमएसीटी न्यायाधीश तनवीर चौधरी, एडीजे रमाकांत शर्मा, मालपुरा एडीजे राजेंद्र शर्मा, एससीएसटी प्रकरण जज हिमंाकनी गौड, टोंक न्यायिक मजिस्ट्रेट मनीष कुमार जोशी, टोंक एसीजेएम पवन कुमार अग्रवाल, मालपुरा न्यायिक मजिस्ट्रेट सीमा चौहान, निवाई एसीजेएम इंद्रा बनेरा, निवाई जेएम मीनाक्षी मीणा, उनियारा एसीजेएम अचला आर्य, सीमा कारोल जेएम उनियारा, मनोज कुमार निमोरिया जेएम देवली, मनोज कुमार जेएम टोडारायसिंह, दूनी जेएम संतोष कुमार मीणा सहित अन्य न्यायिक अधिकारी मौजूद थे।
hin_Deva hin_Deva hin_Deva hin_Deva